Napóleon oroszországi hadjárata idején a toronynak már nem volt védelmi szerepe. A francia csapatok távozásukkor Napóleon parancsára az egész Kremlt fel akarták robbantani. Az Arzenál északkeleti szárnyának felrobbantásakor szinte teljesen megsemmisült a Vodovzvodnaja torony, részben a Nyikolszkaja torony, az Első Névtelen torony és a Petrovszkaja torony. Megsérült az Uglovaja Arszenalnaja torony is, repedések keletkeztek benne, és a csúcsát díszítő sátortető is lerepült. Ezt a bástyát azonban nem kellett az alapjaitól újjáépíteni, elegendő volt a kijavítása. Ez 1817-18-ban, a fennmaradt tervrajzok alapján, a 17. század végi állapotnak megfelelően végezték el.